laion/Wikipedia-Exotic huggingface dataset:
אולדזימיר מאקיי

אולדזימיר אולדזימיראביץ' מאקיי (בבלארוסית: Уладзі́мір Уладзі́міравіч Маке́й; ‏5 באוגוסט 1958 – 26 בנובמבר 2022) היה פוליטיקאי בלארוסי שכיהן כשר החוץ של בלארוס בשנים 2012–2022. אולדזימיר מאקיי נולד בכפר נייקרשביצ'י (בלא'), שבמחוז המשנה קרליץ, שבהורדנה, בלארוס הסובייטית. הוא סיים את לימודיו במכון הפדגוגי לשפה זרה במינסק בשנת 1980. הוא שירת בכוחות המזוינים של ברית המועצות ובכוחות המזוינים של בלארוס לאחר פירוק ברית המועצות ופרש בשנת 1993 כקולונל. בשנת 1993 סיים את לימודיו באקדמיה הדיפלומטית האוסטרית ושירת במשרד החוץ כמזכיר מספר מחלקות (מחלקת מידע ושיתוף פעולה הומניטרי, ניתוח ותחזית, לשכת השר, שירות פרוטוקול המדינה). בשנים 1996–1999 עבד בשגרירות בלארוס בצרפת כיועץ וייצג במקביל את בלארוס במועצת אירופה. בשנת 2000–2008 שימש כעוזרו של נשיא בלארוס אלכסנדר לוקשנקו ובשנים 2008–2012 היה ראש סגל הנשיא. מאז 20 באוגוסט 2012 ועד לפטירתו הוא כיהן בקבינט כשר החוץ. מאקיי נפטר במשרדו ב-26 בנובמבר 2022. מאקיי היה דובר בלארוסית, רוסית, גרמנית ואנגלית. סרגיי לברוב מדיה וקבצים בנושא אולדזימיר מאקיי בוויקישיתוף אולדזימיר מאקיי, ברשת החברתית אינסטגרם Minister and Deputy Ministers Reuters (2022-11-26). "Belarus foreign minister Makei dies - Belta". Reuters (באנגלית). נבדק ב-2022-11-26.
פאראד

פאראד (סימול: F) הוא יחידת מידה לקיבול חשמלי, אשר נקראת על שמו של מייקל פאראדיי. היחידה שייכת למערכת היחידות הבינלאומית. לקבל יש קיבול של 1 פאראד כאשר קולון אחד של מטען חשמלי גורם להפרש פוטנציאלים של וולט אחד עליו. ממדיו ביחידות מערכת היחידות הבינלאומית הם: F = C V = A ⋅ s V = J V 2 = W ⋅ s V 2 = N ⋅ m V 2 = C 2 J = C 2 N ⋅ m = s 2 ⋅ C 2 m 2 ⋅ kg = s 4 ⋅ A 2 m 2 ⋅ kg = s Ω = 1 Ω ⋅ Hz = s 2 H , {\displaystyle {\text{F}}={\dfrac {\text{C}}{\text{V}}}={\dfrac {{\text{A}}{\cdot }{\text{s}}}{\text{V}}}={\dfrac {\text{J}}{{\text{V}}^{2}}}={\dfrac {{\text{W}}{\cdot }{\text{s}}}{{\text{V}}^{2}}}={\dfrac {{\text{N}}{\cdot }{\text{m}}}{{\text{V}}^{2}}}={\dfrac {{\text{C}}^{2}}{\text{J}}}={\dfrac {{\text{C}}^{2}}{{\text{N}}{\cdot }{\text{m}}}}={\dfrac {{\text{s}}^{2}{\cdot }{\text{C}}^{2}}{{\text{m}}^{2}{\cdot }{\text{kg}}}}={\dfrac {{\text{s}}^{4}{\cdot }{\text{A}}^{2}}{{\text{m}}^{2}{\cdot }{\text{kg}}}}={\dfrac {\text{s}}{\Omega }}={\dfrac {1}{\Omega {\cdot }{\text{Hz}}}}={\dfrac {{\text{s}}^{2}}{\text{H}}},} כיוון שפאראד היא יחידה מאוד גדולה, ערכים של קבלים שימושיים ומעשיים הם ביחידות מידה של מיקרו-פאראדים (μF), נאנו-פאראדים (nF) או פיקו-פאראדים (pF). קיבול של 4.7×10-6F, לדוגמה, נרשם כ 4.7μF. אין לבלבל בין הפאראד לפאראדיי, אשר היא יחידה ישנה למטען חשמלי אשר נדחקה משימוש לטובת יחידת הקולון. יחידות מידה על שם אישים פאראדיי (יחידת מידה) מתח חשמלי קבל קבל אלקטרוליטי קבל על מדיה וקבצים בנושא פאראד בוויקישיתוף פאראד, באתר אנציקלופדיה בריטניקה (באנגלית) הגדרת פאראד במילון Collins
משרד החוץ של בלארוס

משרד החוץ של בלארוס (בבלארוסית: Міністэрства замежных спраў Рэспублікі Беларусь) הוא משרד בממשלת בלארוס המפקח על קשרי החוץ של בלארוס. שר החוץ הנוכחי הוא סרגיי אלניק, מאז 2022. פיוטר קראוצ'נקה (1990–1994) אולדזימיר סיאנקו (1994–1997) איוואן אנטונוביץ' (1997–1998) אוראל לטיפאו (1998–2000) מיכאיל חבוסטוב (2000–2003) סרהיי מרטינאו (2003–2012) אולדזימיר מאקיי (2012–2022) מדיה וקבצים בנושא משרד החוץ של בלארוס בוויקישיתוף אתר האינטרנט הרשמי של משרד החוץ של בלארוס משרד החוץ של בלארוס, ברשת החברתית פייסבוק משרד החוץ של בלארוס, ברשת החברתית אקס (טוויטר) משרד החוץ של בלארוס, ברשת החברתית אינסטגרם משרד החוץ של בלארוס, סרטונים בערוץ היוטיוב
הר קוק (הרי סנט אליאס)

הר קוק (באנגלית: Mount Cook) או פסגת הגבול 182 (באנגלית: Boundary Peak 182) הוא פסגה גבוהה בהרי סנט אליאס, על הגבול בין פרובינציית יוקון שבקנדה לבין מדינת אלסקה שבארצות הברית. ההר, שגובהו 4,194 מטרים מעל פני הים, והוא מתנשא מעל סביבתו לגובה של 2,365 מטרים. הר קוק הוא ההר ה-79 בגובהו באמריקה הצפונית, וה-49 בהתנשאותו באמריקה הצפונית. הר קוק הוא ההר ה-16 בגובהו בקנדה, וה-61 בגובהו בארצות הברית. ההר ממוקם 25 קילומטרים דרומית-מערבית להר ונקובר (אף הוא על הגבול בין יוקון ואלסקה), ו-56 קילומטרים מזרחית-דרום-מזרחית להר סנט אליאס (אף הוא על הגבול בין יוקון ואלסקה). ההר נמצא על הגבול בין הפארק והשמורה הלאומיים קלואן שביוקון, לבין הפארק הלאומי ראנגל-סנט אליאס (שניהם חלק מאתר מורשת עולמית של אונסקו). בדומה להרים אחרים ברכס סנט אליאס, להר פסגה גדולה המתנשאת מעל סביבתו. מדרונו הדרום-מערבי של ההר הוא מתלול שגובהו 3,024 מטרים מעל קרחון מארוויין - ושאורכו בקו אווירי 6.4 קילומטרים. בשל ריחוקו, העפילו לפסגת ההר לראשונה בשנת 1953. הראשונים שטיפסו על ההר היו ט. קלי (T. Kelley), ר. מקגוון ( .R McGowan), ט. מילר (T. Miller) ו-פ. מוהלינג (F. Mohling). הר קוק באתר אנציקלופדיית ההרים הקנדית הר קוק באתר peakbagger הר קוק באתר peakware תרשים הנוף הנשקף מהר קוק באתר peakvisor תצלום לוויין של אזור הר קוק תחזית מזג אוויר עדכנית ארוכת טווח (לפי גבהים) עבור הר קוק מידע גאוגרפי לפי אתר peaklist וכן לפי אנציקלופדיית ההרים הקנדית גובהו של ההר 4,196 מטרים מעל פני הים. לפי מקור אחר ההר מתנשא לגובה של 2,457 מטרים מעל סביבתו. לפי אנציקלופדיית ההרים הקנדית ההר מתנשא לגובה של 2,352 מטרים מעל סביבתו. לפי מקור אחר ההר מתנשא לגובה 2,351 מטרים מעל סביבתו. הרי אמריקה הצפונית לפי התנשאותם מידע גאוגרפי מידע היסטורי על הטיפוס על ההר מקור נוסף להיסטוריית הטיפוס על ההר
בורגהארט קלאוסנר

בורגהארט קלאוסנר (בגרמנית: Burghart Klaußner; נולד ב-13 בספטמבר 1949) הוא שחקן גרמני. קלאוסנר נולד בברלין. ב-1969 החל ללמוד ספרות גרמנית ודרמה באוניברסיטה החופשית של ברלין, ובאותה שנה עבר ללמוד בבית הספר למשחק מקס ריינהארדט (Max-Reinhardt-Schule für Schauspiel). מ-1970 ועד 1972 הוא עבד בתיאטרון "Schaubühne am Halleschen Ufer" בברלין, לאחר מכן עבד במספר תיאטראות אחרים. ב-1984 היה בתפקיד הראשי בסדרת הטלוויזיה "Das Rätsel der Sandbank", המבוססת על רומן של הסופר רוברט ארסקין צ'יילדרס. ב-1992 שיחק בסרט "Kinderspiele" אותו ביים וולפגנג בקר. ב-2003 הופיע בסרט "להתראות לנין!". ב-2004 גילם איש עסקים עשיר בסרט "המחנכים". ב-2006 שיחק בסרט "רקוויאם", אודות נערה הסובלת מבעיה נפשית. ב-2007 שיחק בסרט המתח "Yella". ב-2008 גילם את השופט במשפטה של חנה שמיץ, פושעת מלחמה ששימשה כשומרת במחנה ריכוז בסרט "נער קריאה". ב-2009 גילם את הכומר בסרט "סרט לבן". ב-2010 שיחק ב-"Goethe!", סרט ביוגרפי אודות יוהאן וולפגנג פון גתה. וכן הופיע גם בסרט "חלומות ושערים". ב-2015 שיחק בסרט "גשר המרגלים" בתפקיד התובע הכללי של מזרח גרמניה. ב-2017 התארח בסדרת הדרמה ההיסטורית "הכתר", בעונתה השנייה, בתור קורט האן. בשנת 2018 גילם את הפוליטיקאי פריץ לאנגה בסרט הדרמה "המהפכה השקטה". קריין במספר ספרים מוקלטים. קלאוסנר חבר באקדמיה הגרמנית לקולנוע "Deutsche Filmakademie". הוא נשוי, ולו שני ילדים. מדיה וקבצים בנושא בורגהארט קלאוסנר בוויקישיתוף אתר האינטרנט הרשמי של בורגהארט קלאוסנר בורגהארט קלאוסנר, במסד הנתונים הקולנועיים IMDb (באנגלית) בורגהארט קלאוסנר, באתר "אידיבי", מאגר הידע העברי לקולנוע ישראלי ועולמי בורגהארט קלאוסנר, באתר AllMovie (באנגלית) בורגהארט קלאוסנר, במסד הנתונים הקולנועיים KinoPoisk (ברוסית) בורגהארט קלאוסנר, באתר MusicBrainz (באנגלית) בורגהארט קלאוסנר, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גביע הטוטו 2017/2018

גביע הטוטו 2017/2018 לליגת העל הייתה המהדורה ה-33 של הגביע השלישי בחשיבותו בכדורגל הישראלי. התחרות התקיימה בשני שלבים. ראשית, חולקו 14 קבוצות ליגת העל לשלושה בתים, חמש קבוצות בבתים א' וב', וארבע קבוצות בבית ג', הקבוצות שיחקו זו מול זו פעם אחת. שלוש קבוצות מבתים א' וב' ושתי קבוצות מבית ג' העפילו לשלב הנוקאאוט בו שיחקו הקבוצות משחק אחד באצטדיון נייטרלי. הפועל באר שבע הייתה המגנה על התואר. במשחק הגמר ניצחה מכבי תל אביב את הפועל באר שבע 0–1, וזכתה בתואר בפעם החמישית בתולדותיה. חלוקת הקבוצות הייתה לפי מפתח גאוגרפי, הקבוצות הצפוניות שובצו לבית א', שתי הקבוצות מתל אביב, קבוצה אחת מפתח תקווה, אחת מנתניה וקבוצה נוספת מרעננה שובצו לבית ב', הקבוצות הדרומיות (כולל בית"ר ירושלים) שובצו לבית ג'. נקודות ראש בראש: מ.ס. אשדוד 3, הפועל אשקלון 0. המשחק הופסק בדקה ה-65 לאחר שבית"ר שיתפה שחקן זר שישי, התוצאה הייתה 1–0 לקריית שמונה. גביע המדינה בכדורגל 2017/2018
ג'ורדן ווגט-רוברטס

ג'ורדן צ'ארלס ווגט-רוברטס (באנגלית: Jordan Charles Vogt-Roberts; נולד ב-22 בספטמבר 1984) הוא במאי קולנוע וטלוויזיה יהודי-אמריקאי. רוברטס נולד בדטרויט, מישיגן ב-22 בספטמבר 1984 למשפחה יהודית. בגיל 14 עבר לאריזונה אך חזר למישיגן כדי לסיים את הכשרתו התיכונית עם חבריו. הוא סיים את לימודיו ב-2003 והחל ללמוד ב"קולומביה קולג' שיקגו" בשיקגו, שם סיים בשנת 2006. ווגט-רוברטס החל בבימוי של כמה פרקים של שתי סדרות רשת: "Memoirs of a Manchild" (בשנים 2009–2010) ו-"Book Club" (בשנים 2009–2013) וכן ביים את רוב פרקי סדרת האינטרנט "Single Dads" (שודרה ב-2009–2011). הוא ביים ב-2009 פרק מהסדרה "Mint in a Box" וב-2010 ביים סרט קצר: "Successful Alcoholics", אשר הוקרן בפסטיבל הסרטים סאנדנס, South by Southwest בפסטיבל הסרטים של מכון הסרטים האמריקאי ועוד. בשנת 2011 ביים כמה פרקים בסדרה "Funny or Die Presents" ו-3 פרקים בסדרה "Death Valley" של ערוץ MTV. שנה לאחר מכן הוא ביים פרקים בסדרה "Mash Up" של ערוץ קומדי סנטרל. כמו כן ביים 8 פרקים בסדרה הכי גרועים שיש בשנים 2014 ו-2019. בשנת 2013 ביים את סרטו הראשון "מלכי הקיץ", דרמת התבגרות שהוקרנה בפסטיבל הסרטים סאנדנס וב-Cleveland International Film Festival בקליבלנד וזכה בפרס "הסרט חביב הקהל" של פסטיבל הסרטים העצמאיים של דאלאס לשנת 2013. בשנת 2014, ביים את סרט הקומדיה התיעודי "Nick Offerman: American Ham" בכיכובו של ניק אופרמן, עמו עבד בסרט "מלכי הקיץ". בשנת 2017 ביים את סרט המפלצות "קונג: אי הגולגולת", השני בסדרת יקום המפלצות של אולפני לג'נדרי. הסרט הצליח להרוויח מעל 566 מיליון דולר בקופות. כמו כן, נשאל ווגט-רוברטס בראיון לגבי איזה קאייג'ו הוא היה מעוניין להפיק ולצלם סרט עליו ורוברטס ענה כי הוא הביע עניין בלהפיק ולצלם סרט סולו על רודאן אחרי גודזילה נגד קונג. בסרט הבמאי יוצר מחווה לדמות "Gray Fox" ממשחקי הווידאו "מטאל גיר" בדמות ספינה הנושאת שם זהה. בימים אלה הוא עובד על בימוי סרט המבוסס על משחק המחשב "מטאל גיר" ולשם כך נפגש הרבה עם המעצב והתסריטאי הידאו קוג'ימה. הוא הותקף ב-11 בספטמבר 2017 בעת שהתגורר בעיר הו צ'י מין סיטי בווייטנאם. לאחר חקירות נעצר בהודו אדם אחד שסייע לתקיפה.. מדיה וקבצים בנושא ג'ורדן ווגט-רוברטס בוויקישיתוף אתר האינטרנט הרשמי של ג'ורדן ווגט-רוברטס ג'ורדן ווגט-רוברטס, ברשת החברתית אקס (טוויטר) ג'ורדן ווגט-רוברטס, ברשת החברתית אינסטגרם ג'ורדן ווגט-רוברטס, במסד הנתונים הקולנועיים IMDb (באנגלית) ג'ורדן ווגט-רוברטס, באתר AllMovie (באנגלית) ג'ורדן ווגט-רוברטס, באתר Box Office Mojo (באנגלית) ג'ורדן ווגט-רוברטס, במסד הנתונים הקולנועיים KinoPoisk (ברוסית) Metal Gear Movie Director on the Characters He Wants to Include - IGN (באנגלית), נבדק ב-2019-08-28 Condé Nast, The Hollywood Director Who Almost Died on Skull Island, GQ, ‏9 ביולי 2018
איבריה 1999

מועדון הכדורגל איבריה 1999, לשעבר סַבּוּרְתָּלוֹ טביליסי (בגאורגית: საფეხბურთო კლუბი საბურთალო) הוא מועדון כדורגל גאורגי מהעיר טביליסי. המועדון נוסד ב-20 באוגוסט 1999, והוא משחק בליגת העל הגאורגית. המועדון זכה באליפות אחת, בשנת 2018. המועדון נוסד ב-1999. ב-2005 נקנה המועדון על ידי חברת "Iberia Business Group" שבבעלות טריאל צ'כיקשווילי, שהפך מאוחר יותר לשר הספורט וענייני הנוער של גאורגיה. עונתו הראשונה של המועדון בליגת העל הייתה בעונת 2015/2016. במרץ 2016 מונה מנואל היירו, אחיו של פרננדו היירו, למנהל הספורטיבי של המועדון. למועדון יש את אחת מאקדמיות הנוער המובילות במדינה, והאצטדיון בו משחקת קבוצת הנוער הוא אצטדיון בגודל מלא, עם 1,800 מקומות. ב־2024 שינתה הקבוצה את שמה ל"איבריה 1999". אליפות גאורגיה (1) 2018 :: הגביע הגאורגי (3) :: 2019, 2021, 2023 אתר האינטרנט הרשמי של איבריה 1999 איבריה 1999, ברשת החברתית אינסטגרם פרופיל, באתר אופ"א פרופיל, באתר Transfermarkt פרופיל, באתר Soccerway "Georgia – FC Saburtalo Tbilisi – Results, fixtures, squad, statistics, photos, videos and news – Soccerway". uk.soccerway.com. נבדק ב-2015-02-18. "The history of FC Saburtalo Tbilisi". FCsaburtalo.ge. 6 בדצמבר 2015. אורכב מ-המקור ב-10 בפברואר 2018. נבדק ב-26 באפריל 2017. {{cite web}}: (עזרה) "მანოლო იერო "საბურთალოს" სპორტულ დირექტორად". FCsaburtalo.ge. 23 בפברואר 2016. אורכב מ-המקור ב-2018-02-10. נבדק ב-26 ביולי 2017. {{cite web}}: (עזרה) From the new season, “Saburtalo” will compete under the name of “Iberia 1999”, FC Iberia, ‏29/2/2024 (באנגלית)
תוכינון אדום-סנפיר

תֻּכִּינוּן אֲדֹם-סְנַפִּיר (שם מדעי: Scarus frenatus) הוא מין דג טרופי ממשפחת התוכינונים החי בשוניות אלמוגים ברחבי האזור האינדו פסיפי מהים האדום (לרבות במפרץ אילת), דיוסי ואיי ליין וכן צפון ודרום יפן עד למפרץ הכרישים במערב אוסטרליה, אי הלורד האו ורפה איטי שבפולינזיה הצרפתית. תוכינון זה מגיע לאורך 47 ס"מ והוא בעל צבעים מפוארים. בשנותיו הראשונות הוא בעל גוונים אדומים-חומים שלאורכם 5–7 פסים כהים והסנפירים אדומים. כאשר הדג מתבגר צבעו הופך לכחול בולט עד לירוק המעוטר בפסים ורודים לאורכו והצבע הכחול בולט יותר בזכרים. הסנפירים הגדולים כחולים עד סגולים והזנב כחול ובצורת סהר. מעל הזנב ישנו פס ירוק בולט סמוך לקצוות. הוא בעל מקור כשל תוכי ומצח מוגבה. סנפירי החזה קצרים יחסית אך סנפיר הגב מוגבה ודומה לרעמה. התוכינון ניזון בעזרת מקורו הגדול מאצות ומזון דומה בינות האלמוגים ונצפה עד עומקים רדודים בין 1–25 מטר מתחת למים. הצעירים חיים בין האלמוגים והסלעים בקרבת הקרקעית בעוד הבוגרים משייטים מעל האלמוגים. מין זה הוא מתבודד בטבעו אך יתאחד עם מיני דגים אחרים בעת חיפוש מזון. מדיה וקבצים בנושא תוכינון אדום-סנפיר בוויקישיתוף תוכינון אדום-סנפיר, באתר ITIS (באנגלית) תוכינון אדום-סנפיר, באתר NCBI (באנגלית) תוכינון אדום-סנפיר, באתר Animal Diversity Web (באנגלית) תוכינון אדום-סנפיר, באתר FishBase (באנגלית) תוכינון אדום-סנפיר, באתר GBIF (באנגלית) תוכינון אדום-סנפיר באתר הרשימה האדומה של IUCN לפי מונחי האקדמיה ללשון
סמטרדיה (כדורגל)

מועדון הכדורגל סמטרדיה (בגאורגית: სკ სამტრედია) הוא מועדון כדורגל גאורגי מהעיר סמטרדיה. המועדון נוסד ב-1936, והוא משחק בליגת המשנה הגאורגית. המועדון זכה באליפות אחת, בשנת 2016. לאחר שהוקם השתתף במועדון בעיקר בליגה הסובייטית השנייה. במהלך השנים התחלפו שמות המועדון מ-"Sanavardo Samtredia" ל-"Lokomotivi Samtredia", "Juba Samtredia" ו-"Iberia Samtredia". בשנת 2016 זכה המועדון באליפות ראשונה, לאחר שהקבוצה ניצחה 4–2 בשני משחקי פלייאוף האליפות את צ'יחורה סצ'חרה. בתום עונת 2018 ירדה הקבוצה לליגת המשנה. ליגת העל הגאורגית אליפות (1): 2016 סגנות (2): 1994/1995, 2015/2016 הסופר קאפ הגאורגי (1): 2017 אתר האינטרנט הרשמי של סמטרדיה (בגאורגית ובאנגלית) סמטרדיה, ברשת החברתית פייסבוק סמטרדיה, ברשת החברתית אקס (טוויטר) סמטרדיה, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net "The history of FC Samtredia". fcsamtredia.com. 6 בדצמבר 2015. אורכב מ-המקור ב-18 בדצמבר 2016. נבדק ב-11 ביולי 2017. {{cite web}}: (עזרה) "Players". Erovnuliliga. נבדק ב-17 באוגוסט 2019. {{cite web}}: (עזרה) Georgia - List of Champions - RSSSF
סיוני בולניסי

מועדון הכדורגל סיוני בולניסי (בגאורגית: სიონი ბოლნისი ) הוא מועדון כדורגל גאורגי מהעיר בולניסי. המועדון נוסד ב-1936, והוא משחק בליגת העל הגאורגית. המועדון זכה באליפות אחת, בעונת 2005/2006. בתום עונת 1995/1996 עלתה הקבוצה לליגת העל, ומאז לא ירדה. בעונת 2003/2004 הגיעה הקבוצה לגמר פלייאוף האליפות, בו הפסידה 0–2 לויט ג'ורג'יה טביליסי. עם זאת, בשל האלימות שהפעילו אוהדי סיוני בולניסי, הקבוצה נפסלה על ידי אופ"א מהשתתפות במפעלים האירופים. בעונת 2005/2006 זכתה הקבוצה באליפות היחידה בתולדותיה. היא ניצחה את באקו בסיבוב המוקדמות הראשון של ליגת האלופות, אך בסיבוב השני הפסידה ללבסקי סופיה. אליפות גאורגיה אליפות (1): 2005/2006 סגנות (1): 2003/2004 אתר האינטרנט הרשמי של סיוני בולניסי (בגאורגית ובאנגלית) פרופיל, באתר Transfermarkt Reuters (2004-06-01). "UEFA Cup ban for Georgian club Sioni". ESPNsoccernet. נבדק ב-2008-07-30. "UEFA Champions League History, Season 2006–2007, First qualifying round". uefa.com. 2008-07-03. נבדק ב-2008-07-30. "UEFA Champions League History, Season 2006–2007, Second qualifying round". uefa.com. 2008-07-03. נבדק ב-2008-07-30.
אוסטין A40 סמרסט

אוסטין A40 סמרסט (באנגלית: Austin A40 Somerset) מתוצרת יצרנית הרכב הבריטית Austin Motor Company (אנ'), חברת בת של British Motor Corporation אשר יוצר בין השנים 1952–1954 בבריטניה, יפן, אוסטרליה ומלזיה. 4 דלתות - סדאן. 2 דלתות - קבריולה. יוצרו 166,063 יחידות מהם 7,243 יחידות מסוג קבריולה. דגם "אוסטין A40 סמרסט" בנוי בשיטת "גוף-על-מסגרת" (באנגלית: "Body-on-frame" (אנ')) שהיא שיטת בנייה לרכב בה מותקן גוף נפרד על מסגרת רכב או שלדה נוקשה יחסית הנושאת את ההילוכים (המנוע וההינע). גוף הדגם נבנה עם קווים זורמים בניגוד לגוף המגושם של דגם אוסטין A40 דבון. 4 דלתות (דגם סדאן). מנוע קדמי - 1.2 ליטר. מנוע בנזין. סוג הנעה: הנעה אחורית. תאוצה בין 0–97 קמ"ש הוא 28.6 שניות (דגם 4 דלתות סדאן). בשנת 1953 היצרן בנה 500 יחידות משופרות מסוג "special". דגמי "אוסטין A40 סמרסט" יוצאו לארצות הברית. "אוסטין A40 סמרסט" "אוסטין A40 סמרסט", שנת 1952 "אוסטין A40 סמרסט", שנת 1954 "אוסטין A40 סמרסט" - מבט לתא הנהג ולוח מחוונים "אוסטין A40 סמרסט" "אוסטין A40 סמרסט", שנת 1954 "אוסטין A40 סמרסט" "אוסטין A40 סמרסט" "אוסטין A40 סמרסט" - קבריולה "אוסטין A40 סמרסט" - קבריולה, שנת 1953 "אוסטין A40 סמרסט" - קבריולה "אוסטין A40 סמרסט" - קבריולה "אוסטין A40 סמרסט" - קבריולה "אוסטין A40 סמרסט" - קבריולה - מבט לתא הנהג ולוח מחוונים אוסטין 10 אוסטין A30 אוסטין A35 אוסטין A40 קאנטרימן אוסטין A40 ספורט אוסטין A40 דבון אוסטין קיימברידג' מדיה וקבצים בנושא אוסטין A40 סמרסט בוויקישיתוף אוסטין A40 סמרסט, סרטון באתר יוטיוב "אוסטין A40 סמרסט" austinmemories.com/styled-33/styled-38 Robson, A-Z British cars, 1945-1980, Beaworthy, Herridge & Sons, 2006, 512 p. (ISBN 978-0-954-10639-3, OCLC 77797747) "אוסטין A40 סמרסט" - מפרט automobile-catalog.com/make/austin/a40_somerset/a40 David Culshaw, Peter Horrobin, Complete Catalogue of British Cars, Londra, Regno Unito, Macmillan, 1974, ISBN 0-333-16689-2. "אוסטין A40 סמרסט" nationalmotormuseum.org.uk/vehicle-collection/austin-a40-somerset
גארט בירקהוף

גארט בירקהוף (באנגלית: Garrett Birkhoff‏; 19 בינואר 1911 – 22 בנובמבר 1996) היה מתמטיקאי אמריקאי. נודע בזכות תרומתו לתורת הסריגים ופיתוחים מתמטיים בהנדסה. גארט בירקהוף נולד בפרינסטון למשפחת מתמטיקאי. לאחר שבע שנות לימוד בבית הספר הוא התחיל לימודים באוניברסיטת הרוורד בשנת 1928. בשנת 1932, לאחר השלמת תואר ראשון, בירקהוף עבר לאוניברסיטת קיימברידג' וביקר באוניברסיטת מינכן. אף על פי שבירקהוף לא השלים לימודים באנגליה, הוא התקבל כמרצה באוניברסיטת הרוורד. בשנת 1940 הוא פרסם את ספרו הראשון בתחום אלגברה מופשטת שהיה המשך של מאמר בתחום שפרסם בשנת 1935. ספר זה עבר מספר מהדורות, כאשר המהדורה הרביעית פורסמה בשנת 1979. בפיתוחים שלו הוא ניצל רעיונות של ארנסט שרדר ואלפרד נורת' וייטהד. במהלך מלחמת העולם השנייה הוא השתתף במספר מחקרים בפיתוחים של נשק חדש לרבות בזוקה. בירקהוף היה קרוב לג'ון פון נוימן והתעניין בפיתוח מחשב. בשנות ה-50 של המאה ה-20 הוא פרסם מספר עבודות בתחום ההידרודינמיקה. תוצאות מחקרים של בירקהוף הסתכמו בכ-200 ספרים ומאמרים. הוא היה מנחה של כ-50 עבודות לתואר שלישי. בירקהוף נבחר לאקדמיה האמריקאית למדעים ולאקדמיה האמריקאית לאמנויות ולמדעים. בשנת 1981 זכה בירקהוף ב"פרס ג'ון פון נוימן". Lattice theory, American Mathematical Society Colloquium Publications, 25 (4th ed.), Providence, R.I.: American Mathematical Society, ISBN 978-0-8218-1025-5 משפט בירקהוף-פון נוימן מדיה וקבצים בנושא גארט בירקהוף בוויקישיתוף גארט בירקהוף, באתר פרויקט הגנאלוגיה במתמטיקה גארט בירקהוף, באתר MacTutor (באנגלית) גארט בירקהוף, באתר dblp קורות חיים באתר מקסטיוטור גארט בירקהוף, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הונוריה אקוסטה סיסון

הונוריה אקוסטה סיסון (באנגלית: Honoria Acosta-Sison‏; 30 בדצמבר 1888, פנגסינאן (אנ'), הפיליפינים – 1970) הייתה האישה הרופאה הפיליפינית הראשונה. מומחית לגינקולוגיה ומיילדות באוניברסיטת הפיליפינים. אקוסטה סיסון נולדה בקלאשו (אנ') במחוז פנגסינאן (אנ'), הפיליפינים. בגיל שנתיים, אמה נפטרה ואביה, סבתה וסבה גידלו אותה בדאגופון (אנ'). היא התחנכה לתקופה קצרה במנזר Santissimo Rosario Convent (אנ') שבלינגיאן (אנ') ולאחר מכן עברה ללמוד בבית ספר אמריקאי. בתיכון נכללה בין עשרת התלמידים היחידים (מבין 375 תלמידים) שעברו את בחינת הבגרות הממשלתית בהצלחה, ולכן נשלחה בשנת 1904 ללמוד בארצות הברית. בפילדלפיה למדה במכינת בראון ובאוניברסיטת דרקסל (אנ'). לאחר מכן נרשמה לבית הספר לרפואה לנשים של פנסילבניה (אנ'), והשלימה בו לימודי רפואה בשנת 1909. בתקופת לימודיה בארצות הברית נפטר אביה. ב-7 בפברואר 1910, לאחר שהשלימה את לימודי הרפואה, חזרה אקוסטה סיסון לפיליפינים ועסקה במיילדות בבית החולים סנט פול שבמנילה. ב-1912 החלה לעבוד באוניברסיטת הפיליפינים בחוג למיילדות ולגינקולוגיה. בשנת 1942, קיבלה פרופסורה, הייתה לראש החוג ופרסמה מאמרים רבים בנושא גינקולוגיה ומיילדות. סיסון לימדה באוניברסיטה עד 1955. אקוסטה סיסון זכתה לאורך השנים באותות ותוארי הוקרה רבים, לרבות המדליה הנשיאותית של הפיליפינים (אנ') ובול עם דמותה הונפק על ידי הממשל הפיליפיני לאחר מותה. אקוסטה סיסון הייתה נשואה לאנטוניו סיסון (Antonio Sison), דיקאן בית הספר לרפואה ויו"ר בית החולים הפיליפיני הכללי (אנ'). שניים מתוך שלושת ילדיה היו לרופאים. מדיה וקבצים בנושא הונוריה אקוסטה סיסון בוויקישיתוף Acosta Sison, Honoria, Windsor, L. L. (2002). Women in medicine: an encyclopedia. ABC-CLIO. P. 3 Biographies of Early Scientists in the Philippines
מוריץ ילינק

מוריץ (מור) ילינק (בהונגרית: Jellinek Mór;‏ 1823 – 13 ביוני 1883) היה כלכלן יהודי-הונגרי, סיטונאי, נשיא בורסת הדגנים בבודפשט. מור ילינק הוא אביו של ארתור ילינק, שהיה עורך דין וחבר האספה הלאומית ההונגרית. הוא היה אחיו של הרב המלומד הוינאי אהרן ילינק. ילינק למד באוניברסיטאות פראג ולייפציג. השתתף באופן פעיל בתנועות המהפכניות האוסטריות של 1848 והקים עיתון ליברלי בברנו ואחר כך בקרמס. אחיו, דר' ארמין ילינק, שנידון למוות עם שני מהפכנים נוספים (בלום ומסנהאוזר) היה קשור למארגני מהפכת וינה. בתחילת שנות החמישים של המאה העשרים נסע לפשט, שם עסק בספרות כלכלית. מאוחר יותר הוא פתח סיטונאות תבואה והיה ליושב ראש בורסת הדגנים, ויזם הקמת בית משפט לבורסה. בשנת 1864 יזם את הרכבת קרונית הסוסים, ומאז הקדיש לה את כל פעילותו; הוא הפך למנכ"ל הרכבת שהתפתח גם למערכת החשמליות של בודפשט. מאמרו ב- Illustriertes Israelitisches Jahrbuch I. 1859). Die Israeliten Ungarns auf ekonomischem Gebiete) מאמריו בכתב העת הכלכלי שהיה שבועון כלכלי: ייצוא תבואה הונגרי לגרמניה ולאנגליה (1860), ניקוי התבואה (1861), נתונים סטטיסטיים של הסחר בתבואה ההונגרית, מה קורה במקרה של עליית מחירי היצוא (1866), ענף הטחנות הקמח ההונגרי בהונגריה (1861-62) ילינק הוביל את מדור הכלכלה הלאומית בעיתון כלכלי חשוב, השיק תנועה מצליחה בסחר ההונגרי וכתב מחקרים מקצועיים על מחירי תבואה, ארגון הסטטיסטיקה הלאומית. תוכנית לבורסת מסחר משולב ביבולי שדה. פשט, 1861. Die niedrigen Getreidepreise. Pest und Wien, 1865 לקסיקון ביוגרפי הונגרי I-II. Főszerk. אגנש קניירש. Bp., מו"ל אקדמי, 1967-1969. בהתאמה. ; (* אנגלית-ברוד) הלקסיקון הגדול ההונגרי. Főszerk. László Ériesős (המאות 1–5) ), Gábor Berényi (מהדורה 6) ), Lászlóné Lány (8-). Bp., Akadémiai Kiadó, 1993-. אנציקלופדיה ביוגרפית הונגרית חדשה. Főszerk. László Markó. Bp., מועדון הספרים ההונגרי. מור ילינק: יוזף סינייאי : חייהם ויצירותיהם של סופרים הונגרים . עמ '1891-1914. ויקטור הורניאסקי. מור ילינק: בלקסיקון היהודי הונגרי. אד. פיטר אויווארי. Bp., לקסיקון יהודי, 1929. מדיה וקבצים בנושא מוריץ ילינק בוויקישיתוף [http://www.jewishencyclopedia.com/articles/8582-jellinek על משפחת ילינק באנציקלופדיה היהודית מערכת החשמליות של בודפשט במאה ה-19
גיורלדמר

גיורלדמר (בהונגרית: Győrladamér) הוא כפר במחוז גיור-מושון-שופרון שבצפון-מערב הונגריה. בגיורלדמר חיו חמישה יהודים בשנים 1880 ו-1920. מדיה וקבצים בנושא גיורלדמר בוויקישיתוף אתר האינטרנט הרשמי של גיורלדמר (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
תעודה ציבורית

תעודה ציבורית היא מסמך על פי דיני הראיות המהווה עדות שמיעה, שכן ניתן להגישם כראיה, מבלי להביא לעדות את מי שיכול לערוב לאמיתותם או לאמיתות תוכנם, לפי העניין. לעומת זאת, על מנת להוכיח תוכנם של מסמכים אחרים, יש להביא לעדות את מי שיכול לערוב לקיומם או לאמיתות תוכנם מידיעתו האישית. כך, לדוגמה צד המבקש להגיש ספרות מקצועית כראיה, נדרש להגיש באמצעות מומחה, שיעיד על ערכו של הספר ועל מהימנותו. תעודה ציבורית היא תעודה המבטאת מעשה חקיקה או ביצוע או תעודה המהווה חלק מהרשומות הרשמיות של אחד הגופים הבאים: מדינת ישראל או מדינה זרה. משרדי ממשלה, רשות מקומית, בית משפט, בית דין, גוף בעל סמכות שיפוטית או מעין שיפוטית, נוטריון או כל גוף רשמי אחר ממוסדות מדינת ישראל או מדינה זרה. עובד מדינה או עובד מדינה זרה או עובד מוסד מן המוסדות המופיעים בפסקה קודמת. התעודה תודפס על ידי המדפיס הממשלתי או דפוס אחר שהוכח כי פועל מטעם הממשלה. דוגמה לתעודות ציבוריות מוכרות הן: תעודת לידה, תעודת פטירה, תעודת זהות, פרוטוקול בית המשפט, דרכון, אישור נוטריוני. הודעה הנרשמת על ידי חוקר משטרה אינה נחשבת לתעודה ציבורית. רע"א 9607/10 עצמון נ' חיפה כימיקלים סעיפים 29-32 לפקודת הראיות